# ตราแผ่นดินของเบลเยียม

| ตราอาร์มของเบลเยียม |
| --- |
|  |
| ตราอาร์มรุ่นต่าง ๆ |
| ตราแผ่นดิน |
| ตราย่อใช้โดยรัฐบาลแห่งเบลเยียม |
| รายละเอียด |
| ผู้ใช้ตรา | พระมหากษัตริย์ สมเด็จพระราชาธิบดีฟีลิปแห่งเบลเยียม |
| เริ่มใช้ | 17 มีนาคม ค.ศ. 1837 |
| โล่ | พื้นตราสีดำ, สิงโตยืนยกขาสองข้างหันข้างสีทอง (สิงโตเบลเยียม (Leo Belgicus)) |
| ประคองข้าง | สิงโตสองตัวยืนยกขาสองข้างหันหน้าสีธรรมชาติ |
| คำขวัญ | ฝรั่งเศส: *L'UNION FAIT LA FORCE* ดัตช์: *EENDRACHT MAAKT MACHT* |
| อิสริยาภรณ์ | เครื่องราชอิสริยาภรณ์เลโอโปลด์ |
| ส่วนประกอบอื่น | มือแห่งความยุติธรรม, คทายอดสิงโต, หอกสองเล่มที่ปลายเป็นธงชาติเบลเยียม |

**ตราแผ่นดินของเบลเยียม** (อังกฤษ: *Coat of arms of Belgium*) เป็นตราอาร์มของประเทศเบลเยียมที่เริ่มใช้เป็นตราประจำชาติเมื่อวันที่ 17 มีนาคม ค.ศ. 1837 ตราแผ่นดินประกอบด้วยสิงโตเบลเยียม (Leo Belgicus) ตามมาตรา 193 (เดิมมาตรา 125) ของรัฐธรรมนูญเบลเยียมที่ระบุว่า *ชาติเบลเยียมใชสีแดง, เหลือง และ ดำเป็นสีประจำชาติ และตราอาร์มมีสิงโตเบลเยียมพร้อมด้วยคำขวัญ 'ความเป็นอันหนึ่งอันเดียวกันนำมาซึ่งความแข็งแกร่ง' (UNITY MAKES STRENGTH)* พระราชบัญญัติที่ออกเมื่อวันที่ 17 มีนาคม ค.ศ. 1837 ระบุรูปทรงของตราอาร์มโดยบรรยายทั้งตรามหาลัญจกรณ์ และตราประทับของราชอาณาจักร

## ตราใหญ่

นิยามของตราอย่างเป็นทางการ:

| นิยามของตรา |
| --- |
| *Sable, a lion rampant or, armed and langued gules* |
| *พื้นตราสีดำ, สิงโตยืนยกขาสองข้างหันข้างสีทอง, เล็บและลิ้นสีแดง* |
| หมายเหตุ: แปลตามหลักไวยากรณ์ของการเขียนนิยามของตรา |

เหนือโล่เป็นหมวกเกราะเปิดกระบังมีพู่ประดับสีทอง ขอบสีดำ และเครื่องยอดเป็นมงกุฎ ด้านหลังโล่เป็นมือแห่งความยุติธรรมและคทายอดสิงโต สร้อยเครื่องราชอิสริยาภรณ์เลโอโปลด์ล้อมรอบโล่ ประคองข้างด้วยสิงโตสองตัวถือหอกที่ยอดเป็นธงชาติเบลเยียมสีแดง, เหลือง และ ดำ ใต้ฐานรองเป็นคำขวัญเป็นภาษาฝรั่งเศส: *L'UNION FAIT LA FORCE* หรือเป็นภาษาดัตช์: *EENDRACHT MAAKT MACHT* ('ความเป็นอันหนึ่งอันเดียวกันนำมาซึ่งความแข็งแกร่ง') แถบคำขวัญเป็นพื้นสีแดงขอบเส้นขนานดำทั้งบนและล่าง ตัวอักษรของคำขวัญเป็นสีทอง ตั้งแต่ออกเป็นพระราชโองการในปี ค.ศ. 1837 คำขวัญก็มิได้รับการแปลอย่างเป็นทางการ และมักจะใช้คำขวัญที่เป็นภาษาดัตช์ ตราที่บรรยายทั้งหมดอยู่ภายในเสื้อคลุมขนเออร์มินที่แต่งด้วยครุยและสายคาดที่มีปลายเป็นพู่ รวบยอดด้วยมงกุฎ ตอนบนสุดเหนือเสื้อคลุมเป็นแถบที่มีตราของจังหวัดเก้าจังหวัดที่ประกอบกันเป็นเบลเยียมในปี ค.ศ. 1837 ที่รวมทั้งอันท์เวิร์พ, ฟลานเดอร์สตะวันตก, ฟลานเดอร์สตะวันออก, ลีเยช, บราบองต์, เอโนต์, ลิมบวร์ก, ลักเซ็มเบิร์ก และ นาเมอร์

ตรามหาจลัญจกรณ์ใหญ่เป็นตราที่มิได้ใช้บ่อยครั้งนัก เมื่อใช้ก็จะใช้ในการประทับบนกฎหมายหรือสนธิสัญญาต่างประเทศ

เมื่อบราบองต์แบ่งแยกออกไปเป็นเฟล็มมิชบราบองต์, วอลลูนบราบองต์ และบรัสเซลส์ในปี ค.ศ. 1995 ตราอาร์มใหญ่ก็มิได้แสดงดินแดนจริงของเบลเยียม

#### ภาพตราอาร์ม

ตราอาร์มองค์พระมหากษัตริย์
* ตราอาร์มประจำพระองค์ สมเด็จพระราชาธิบดีเลออปอลที่ 1 1831–1865
* ตราประจำพระองค์ สมเด็จพระเจ้าเลออปอลที่ 2 และ สมเด็จพระเจ้าอัลแบร์ที่ 1 1865–1921
* ตราอาร์มประจำพระองค์สมเด็จพระราชาธิบดีโบดวงแห่งเบลเยียม, สมเด็จพระราชาธิบดีอัลแบร์ที่ 2 แห่งเบลเยียม,สมเด็จพระราชาธิบดีฟีลิปแห่งเบลเยียม1921–2019
* ตราอาร์มประจำพระองค์ซึ่งได้ประกาศใช้ในปี 2019 ซึ่งเป็นตราอาร์มใน สมเด็จพระราชาธิบดีฟีลิปแห่งเบลเยียม

ตราอาร์มสมาชิกในพระราชวงศ์
* ตราอาร์มประจำพระองค์ สมเด็จพระราชินีมาตีลด์แห่งเบลเยียม
* ตราอาร์มประจำพระองค์ ใช้ในอดีตพระมหากษัตริย์ สมเด็จพระราชาธิบดีอัลแบร์ที่ 2 แห่งเบลเยียม
* ตราอาร์มประจำพระองค์ ใช้ใน สมเด็จพระราชินีเปาลาแห่งเบลเยียม
* ตราอาร์มอดีตสมเด็จพระราชินีนาถ
* ตราอาร์มใช้ในดยุคแห่งบราบันต์
* ตราอาร์มดัชเชสแห่งบราบันต์ ซึ่งใช้กับ เจ้าหญิงเอลีซาแบ็ต ดัชเชสแห่งบราบันต์
* ตราอาร์มเจ้าชายแห่งเบลเยียม
* ตราอาร์มเจ้าหญิงแห่งเบลเยียม
* ตราอาร์มที่ใช้ในเจ้าชายในเบลเยียม (อีกแบบหนึ่ง)
* ตราอาร์มที่ใช้ในเจ้าหญิงในเบลเยียม (อีกแบบหนึ่ง)
* ตราอาร์มประจำราชวงศ์เบลเยียม
* ตราอาร์มแบบย่อประจำราชวงศ์

## ดูเพิ่ม

* ตราอาร์ม
* นิยามของตรา

## อ้างอิง

* Andrée Scufflaire. Les origines du sceau de l'Etat belge, in: Roger Harmignies, ed. *Sources de l'héraldique en Europe occidentale,* (Brussels, 1985) 201–225.
* Hubert de Vries. *Wapens van de Nederlanden: De historische ontwikkeling van de heraldische symbolen van Nederlanden, België, hun provincies en Luxemburg* (Amsterdam, 1995).
* Philippe du Bois de Ryckholt. *Dictionnaire des cris et devises de la noblesse belge* Receuil généalogique et héraldique, 24 (Brussels, 1976) p. 17–18.
* "Belgian royal coat of arms gets a 'modern' update". Brussel Times. 1 สิงหาคม 2019. สืบค้นเมื่อ 2 สิงหาคม 2019.

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ Coats of arms of Belgium